Друга група крсташа је била много организованија. Водили су је Готфрид Бујонски, Боемунд Тарентски и Ремон Тулуски. Алексије Комнин се састајао са вођама крсташа и од њих је тражио да положе заклетву да ће све освојене територије, које су припадале Византији боти враћене. Алексије Комнин је са своје стране обећавао да ће снабдевати крсташе. Пошто се први крсташки рат показао успешним многи градови и територије су враћене Византији. Опсада Никеје 1097. присилила је град да се преда цару. Следећа победа код Дорилеја 1097. омогућила је да се Византији током 1097—1099. врате Родос, Смирна, Киос, Ефез, Филаделфија и Сард.